Rezumatul Studiului 6 - Duhul Sfânt şi trăirea unei vieţi sfinte

1. **Sfinţenia lui Dumnezeu. Isaia 6:3; Apocalipsa 4:8.**
	* Dumnezeu este sfânt. El este curat, perfect, drept, bun, depărtat complet de rău.
	* Sfinţenia lui ne dă siguranţa că puterea Lui şi înţelepciunea Sa absolută sunt guvernate de un caracter care doreşte doar binele.
2. **Sfinţenia omului. Evrei 12:14.**
	* Sfinţenie înseamnă a ne asemăna continuu lui Isus. Este o stare care se dobândeşte zi de zi prin puterea Duhului Sfânt şi prin Cuvântul Său. Sfinţenia este rezultatul contemplării frumuseţii caracterului lui Hristos.
	* Spre deosebire de sfinţenia divină (care este intrinsecă propriului Său caracter), sfinţenia noastră este un proces care durează toată viaţa.
3. **A dobândi sfinţenia. 2 Tesaloniceni 2:13. 2 Corinteni 3:18.**
	* Îndreptăţiţi prin credinţa în sângele lui Hristos, Duhul Sfânt începe lucrarea Sa de sfinţenie în noi (2 Corinteni 3:18).
	* Sfinţenia creează în noi un conflict cu natura noastră păcătoasă. Cum putem umbla în Duh fără a ne satisface propriile noastre dorinţe păcătoase (Galateni 5:16-17)?
	* Viaţa noastră nu trebuie să se centreze pe noi, ci pe Isus „Căpetenia şi Desăvârşirea credinţei noastre” (Evrei 12:2). Contemplându-L pe Isus vom găsi forţa pentru a trăi victorioşi.
4. **Legea sfinţeniei. Romani 7:12.**
	* Cum pot şti dacă sunt sfânt? Dacă reflect caracterul lui Dumnezeu.
	* Cum pot şti dacă reflect caracterul lui Dumnezeu? Dacă împlinesc Legea, deoarece Legea reflectă caracterul Său.
	* Observă caracteristicile Legii şi compară-le cu cele ale lui Dumnezeu.
	* LEGEA: SFÂNTĂ (Romani 7:12); DREAPTĂ (Romani 7:12); BUNĂ (Romani 7:12); DRAGOSTE; (Romani 13:10).
	* DUMNEZEU: SFÂNT (Isaia 6:3); DREPT (1 Ioan 1:9); BUN (Psalmii 25:8); DRAGOSTE (1 Ioan 4:8)
5. **A căuta sfinţenia. Psalmii 15.**
	* A trăi o viaţă sfântă este rezultatul unui caracter transformat de Duhul Sfânt (Galateni 5:22).
	* Duhul Sfânt creează în noi obiceiuri de comuniune cu Dumnezeu, ghidându-ne să petrecem timp ascultându-I vocea în rugăciune şi studiind Cuvântul. Aceste obiceiuri formează în noi un caracter care ne conduce la a-L iubi pe Dumnezeu şi a urî păcatul.
	* Dar este important să ne amintim că această lucrare, chiar dacă presupune efort şi voinţă din partea noastră, este lucrarea Duhului, nu a noastră: „Acela care a început în voi această bună lucrare, o va isprăvi până în ziua lui Isus Hristos” (Filipeni 1:6)